projecte-aina/catalan_government_crawling huggingface dataset:
La presidenta de l'Institut Català de les Dones, Laura Martínez, ha lamentat la pèrdua als 84 anys d'edat de Núria Gispert i Feliu i expressa el seu sentit condol a familiars i les persones del seu entorn.
La presidenta de l'ICD ha destacat " el gran compromís social i la gran vocació de servei que sempre va mostrar per ajudar a les persones més vulnerables" així com "el seu pas per la política, sent una de les primeres dones a ser regidora a l'ajuntament de Barcelona ".
Núria Gispert i Feliu va començar aviat amb el moviment associatiu.
Amb 14 anys era voluntària a una escola del barri de Can Tunis on ajudava a unes religioses que atenien a fill i filles de famílies desestructurades.
L'any 1907 va participar en la formació de l'Associació de Veïns del Barri de Sant Andreu de Palomar.
Entre els anys 1969 i 1970 va promoure el Grup Drets Humans Sant Andreu.
Del 1979 al 1995 va ser regidora de l'Ajuntament de Barcelona on desenvolupà una intensa activitat pública en els àmbits d'habitatge, cultura i moviments cívics.
L'any 1995 va participar en les sessions del Concili Provincial Tarraconense on va defensar el compromís eclesial amb la cultura catalana.
Entre 1998 i el 2004 va ser directora de Càritas Diocesana de Barcelona i entre el 2002 i el 2004 presidenta de Càritas Espanyola.
En els darrers anys va seguir col·laborant en diverses institucions socials i cíviques com la Fundació Trinijove, Fundació Pere Tarrés, la Fundació Internacional Olof Palme i la Fundació Vicenciana.
L'any 2002 va rebre la Creu de Sant Jordi que concedeix la Generalitat de Catalunya pel conjunt d'una trajectòria que ha contribuït al progrés i al benestar dels ciutadans des d'una acreditada sensibilitat social i vocació de servei als interessos col·lectius.
El 2013 el Parlament de Catalunya li va atorgar el màxim guardó de la institució, la Medalla d'Honor del Parlament de Catalunya per una trajectòria vital marcada pel compromís social, que l'ha portat a participar en la política municipal, l'activisme veïnal i cívic, i en moltes iniciatives de caràcter solidari.
32 investigacions han optat al guardó que dona l'ICD dins la 22a edició dels Premis als millors treballs de recerca de batxillerat de la UVIC
La presidenta de l'Institut Català de les Dones (ICD), Laura Martínez, ha lliurat aquest vespre els guardons del Premi Universitat de Vic Institut Català de les Dones en el marc de 22a edició dels Premis als millors treballs de recerca de batxillerat de la UVIC.
L'objectiu és fomentar la recerca amb perspectiva de gènere entre el jovent per incorporar les aportacions de les dones al coneixement, avançar en igualtat efectiva de dones i homes, així com en prevenció de violències masclistes.
L'acte ha estat presidit pel vicerector de Recerca i Transferència de Coneixement, Jordi Collet.
Laura Martínez, davant l'alumnat i les seves famílies que han seguit l'acte en línia, ha destacat el fet que "dels 159 treballs que s'han presentat a totes les categories, 32 fossin per treballs sobre el gènere.
És un orgull que any rere any l'alumnat de batxillerat s'acosti amb interès a la recerca en perspectiva de gènere i treballi des del reconeixement dels feminismes i el lideratge femení, amb reflexions que ens ajuden a qüestionar la realitat que ens envolta".
La presidenta de l'ICD ha exposat que Mariona Barceló i Nàdia Girona (Maristes de Girona), han estat mereixedores del Primer Premi del guardó que atorga l'ICD pel treball " Noms de dones als carrers de Girona, que ha recuperat les històries de les dones que donen nom als carrers d'aquesta ciutat, visibilitzant les seves històries i a més preparant materials interactius per la ciutadania".
Martínez ha explicat que el Jurat ha decidit donar dos segons premis: un a la Maria Bouabdellah (Institut Josep Brugulat, Banyoles), pel treball Les oblidades del conflicte oblidat que visibilitza la lluita contra vulneració de drets que pateix el poble sahrauí, tot recuperant les històries de vida de dones i que demostra que "les dones són subjectes mobilitzadors claus per desenvolupar una solidaritat entre dones i pobles".
L'altre segon premi ha recaigut sobre Maria Domingo (Aura, Reus), pel treball El silenci i el talent sota pseudònims masculins, que recupera les genealogies de diverses dones i posa en valor les seves creacions culturals i el seu univers simbòlic.
La presidenta de l'ICD ha subratllat que aquesta investigació "mostra que el sexisme és el que ha portat a tantes escriptores a crear darrera un pseudònim".
En aquesta edició 22a edició dels Premis hi han participat 129 centres de 32 comarques.
L'objectiu és facilitar la incorporació a la formació universitària tot incentivant les vocacions científiques i promovent el gust per fer recerca.El Premi específic Institut Català de les Dones està dotat amb 1.000 euros.
La presidenta de l'Institut Català de les Dones (ICD), Núria Balada, ha lliurat el Premi Reginó de foment a la recerca a nivell d'ensenyament secundari sobre temes de gènere i de les dones.
Aquests premis formen part dels Premis Recerca Jove que atorga el Govern, a través de la Secretaria d'Universitats i Recerca i l'Agència de Gestió d'Ajuts Universitaris i de Recerca (AGAUR).
Reginó és el nom d'una de les primeres dones reconegudes pel seu treball científic: una dona jueva de Barcelona a qui Pere III el Cerimoniós va autoritzar a practicar la medicina.
El Palau Abària de Tortosa ha estat el marc de la primera reunió de treball per a l'elaboració del Circuit d'acció davant de víctimes de tràfic d'éssers humans amb finalitats d'explotació sexual de dones i nenes a les Terres de l'Ebre.
La reunió, convocada per l'Institut Català de les Dones, ha comptat amb la implicació dels professionals integrants del Circuit per a l'abordatge de la violència masclista a les Terres de l'Ebre: Servei d'Intervenció Especialitzada (SIE) de Terres de l'Ebre, Serveis territorials de Justícia i d'Interior, Cos de Mossos d'Esquadra, Guàrdia Civil, Policia Nacional i policies locals, l'Institut de Medicina Legal, Regió Sanitària de Salut, ajuntaments d'Amposta i Tortosa, Consells Comarcals de Baix Ebre, Montsià i Terra Alta, Direcció General d'Atenció a la Infància i l'Adolescència, Jutjats de Tortosa i Amposta, Fiscalia de Tortosa, Unitat de violència de la Subdelegació del Govern a Tarragona i les entitats especialitzades SICAR i Fundació Ferran.
L'Institut Català de les Dones posa a disposició de la ciutadania un seguit de documents divulgatius amb recomanacions, serveis i noves ajudes per fer front a la violència masclista en la situació de crisi sociosanitària actual, ja siguis directament una dona que travessa una situació de violència masclista, una persona del seu entorn més immediat o una persona professional del circuit d'abordatge de les violències masclistes.
Pel que fa a les víctimes de violència masclista, hi ha recomanacions específiques en diferents situacions:
Aquesta iniciativa se suma a les diferents actuacions que ha creat el Govern de la Generalitat en l'estat d'alerta per garantir l'atenció a les dones en situació de violències masclistes i introduir a perspectiva de gènere en les decisions per al reactivament.
L'objectiu és contrarestar les dificultats de les dones en moments de crisi sanitària, social i econòmica per accedir a serveis i altres suports importants com professionals, familiars i amistats, en un entorn de situació crítica i greu com un confinament forçat amb l'agressor i també al llarg del desconfinament i procés per arribar a la normalitat.
A més de fer seguiments a les dones usuàries dels serveis per aquesta qüestió i recolzar el treball de les professionals d'atenció de tot el territori, crear espais de coordinació interinstitucional i amb entitats, o introduir la perspectiva de gènere en el Pla per a la reactivació econòmica i protecció social, son estratègies de l'ICD per garantir l'atenció: l'ampliació del servei telefònic permanent 900900120 o l'impuls d'una nova xarxa de proximitat gràcies a la col·laboració dels establiments comercials operatius a través de la campanya "Establiment segur contra la violència masclista".
Tant el 900900120 com el web dones.gencat.cat a la plana "Serveis en l'estat de confinament" centralitzen tota la informació sobre les modificacions que han sofert els serveis d'atenció a dones en situació de violència masclista i com accedir-hi, ja siguin serveis d'altres departaments de la Generalitat, ajuntaments, consells comarcals, i entitats d'atenció.
Les recomanacions a professionals, a les persones de l'entorn i a les mateixes víctimes de violència masclista en diferents situacions que es poden trobar han estat elaborades conjuntament amb el Consell Nacional de les Dones de Catalunya.
El curs reforça l'actuació de les professionals en l'acompanyament a dones amb informació sobre les noves mesures per a la protecció social i la recuperació econòmica
La presidenta de l'Institut Català de les Dones (ICD), Laura Martínez, ha inaugurat aquest matí la formació 'Ajuts i recursos per a dones que han patit violència masclista ' on han participat 150 professionals de l'atenció a dones de tot el territori.
La presidenta de l'ICD ha agraït la feina de les professionals i l'esforç que cal fer per a l'acompanyament a dones en situació de violència masclista, "una situació molt complicada, que ara cal afrontar en un context de molta més complexitat ".
Al respecte, Portell ha afirmat que "l'ICD, amb la programació d'aquest el curs, vol reforçar i recolzar la feina de les professionals que en aquest nou context de crisi sanitària, social i econòmica han d'acompanyar les decisions de les dones en situació de violència masclista.
Per facilitar aquesta tasca hem creat un mapa de quins son els nous ajuts habilitats i que s'han recollit en diferents documents i guies ".
El curs, que en la present edició s'ha adaptat al format en línia de grans audiències per poder donar cabuda a l'alta demanda, acull professionals dels àmbits dels serveis socials, les regidories d'Igualtat, els Serveis d'Informació i Atenció a les Dones (SIAD) i professionals dels Circuits d'abordatge de les Violències Masclistes d'arreu de Catalunya.
La docent és l'especialista en atenció a dones Carmen Maqueda, referent de l'Oficina d'Informació i Atenció a les Dones de Barcelona de l'ICD.
La formació alterna la presentació de continguts -drets i ajudes, principalment- amb exemples de situacions i la resolució de consultes.
La propera formació d'aquestes característiques, la tercera dins del mes de maig, tindrà lloc els propers dies 27 i 29 i ja compta amb la inscripció de 150 professionals.
La presidenta de l'Institut Català de les Dones (ICD), Núria Balada, ha assistit al GSMA Women4Tech, que ha tingut lloc en el marc del Mobile World Congress, amb l'objectiu de crear estratègies per a incrementar la participació de les dones en aquest sector clau de l'economia.
En aquest marc, l'ICD ha fet públic avui un informe monogràfic de l'Observatori de la Igualtat de Gènere, que evidencia les desigualtats per gènere en el sector de les tecnologies de la informació i la comunicació.
El dossier monogràfic també inclou dades segregades per sexe en R+D en TIC, formació en TIC, ús de TIC i acreditació de competències TIC.
La Llei d'Igualtat efectiva de dones i homes obliga els poders públics a generar un marc favorable per a què les dones puguin aportar tot el seu potencial i participin en condicions d'igualtat efectiva.
Promoure l'apoderament de les dones a través de les TIC dóna compliment a les directrius que determinen els ODS de l'Agenda 2030 de l'ONU.
L'Institut Català de les Dones programa diferents accions de formació dins el Pla director de Formació en equitat de Gènere de Catalunya 2017-2020, en col·laboració amb diversos organismes i institucions.
L'Institut Català de les Dones ofereix, a través de les seves oficines d'informació, atenció personalitzada, assessorament psicològic i jurídic i informació sobre tota mena de temes d'interès per a les dones.
Disposa, a més, de la línia 900 900 120 d'atenció a les dones en situació de violència.
L'Institut Català de les Dones dóna suport als ens locals en la planificació, execució i avaluació de les polítiques de dones, així com a la xarxa de Serveis d'Informació i Atenció a les Dones (SIAD)
Els contractes programa són eines per a la coordinació, cooperació i col·laboració entre l'Institut Català de les Dones i els ens locals, en matèria de Serveis d'Informació i Atenció a les Dones (SIAD).
La finalitat d'aquesta Guia és la incorporació de la perspectiva de gènere i la inclusió de clàusules d'igualtat en els contractes públics com a via per a eliminar situacions de discriminació de gènere en l'àmbit laboral
Un dels objectius de l'Institut Català de les Dones és el reconeixement de les aportacions de les dones en la construcció, el manteniment i la transformació de la societat i el foment de la seva participació a tots els espais consultius.
Es tracta de donar valor i reconèixer els sabers i coneixements específics que han desenvolupat al llarg de la història i desenvolupar polítiques que incorporin experiències femenines.
La participació és també una forma d'apoderament de les dones, d'incrementar la seva autonomia i de potenciar el seu enfortiment social i polític.
Informació sobre entitats i associacions de dones o que treballen en programes a favor de la igualtat i de la promoció de les dones.
L'Institut Català de les Dones convoca subvencions a entitats per a la realització de projectes d'utilitat pública o interès social per promoure la igualtat efectiva de dones i homes.
El Consell Nacional de les Dones de Catalunya (CNDC) és l'òrgan col·legiat de participació i consulta de l'Institut Català de les Dones que integra les representacions de les entitats que treballen en programes en favor de la igualtat i la promoció de les dones, així com les diferents entitats de dones del territori català, per a les qüestions vinculades al Pla del Govern en matèria de polítiques de dones en els àmbits polític, social, cultural, econòmic i educatiu.
L' Institut Català de les Dones (ICD) i la Fundació Pere Tarrés hem sumat esforços per poder presentar per primer cop "El Panoràmic 2016 de les entitats de dones".
L'objectiu de la recerca és aprofundir en el coneixement de la realitat i els reptes de l'ampli i divers teixit de les entitats de dones que treballen en favor de la igualtat efectiva de dones i homes i que ara, gràcies a la iniciativa Panoràmic, sabem que representen el 4% del total d'organitzacions no lucratives a Catalunya.
La recerca ens ajuda a visibilitzar que l'associacionisme femení és un sector, dinàmic i d'acció de proximitat, amb una àmplia base i una alta implicació de les associades, més que en d'altres tipus d'entitats.
El gènere, com a construcció social i cultural que es refereix als rols i normes que fixen els comportaments i actituds que socialment es consideren adients per dones i homes, estableix les bases dels estereotips que construeixen els models de feminitat i masculinitat heteronormatius.
La presència de les dones als mitjans de comunicació com a professionals i com a protagonistes de les notícies continua sent reduïda, fet que dificulta la introducció de la perspectiva de gènere a la informació.
Campanyes amb motiu del 8 de març, del 25 de novembre, campanyes de sensibilització contra la violència masclista, etc
L'Institut Català de les Dones posa a l'abast d'associacions de dones, ens locals, centres educatius i altres entitats i institucions un seguit d'exposicions que recuperen els sabers i els coneixements específics que les dones han desenvolupat al llarg de la història i reconeixen i en fan visibles les seves aportacions.
L'any 2020 es commemoren els 100 anys del naixement de Mercè Pàniker
Defensem la igualtat d'oportunitats en l'activitat investigadora, en la promoció professional i en la participació en la presa de decisions.
Treballem per a fer més visible l'activitat professional de les investigadores, denunciem l'existència de situacions discriminatòries i els mecanismes que hi porten.
Col·laborem amb les administracions, institucions i fundacions nacionals i internacionals que promoguin accions positives, correctores del desequilibri de sexes a la recerca científica i tecnològica.
Reclamem als centres de recerca, les universitats i la indústria que posin en marxa plans d'acció per a detectar biaixos de gènere en els procediments d'admissió i promoció de personal, i que es promogui la conciliació entre la vida laboral, familiar i personal de dones i homes.
Àmbits temàtics que descriuen l'objectiu prioritari
- Promoció d'activitats i reivindicació dels dets de les dones
Sobre gencat | © Generalitat de Catalunya |
Durant els dies 3, 4 i 5 de maig de 2017 ha tingut lloc a Barcelona la XXIV Trobada de la Xarxa de Centres de Documentació i Biblioteques de Dones, organitzada pel Centre de Documentació de l'Institut Català de les Dones.
Aquestes jornades han inclòs entre les seves activitats l'acte de denominació del Centre de Documentació sota el nom Joaquima Alemany i Roca, conferències, diàlegs de biblioteca i sessions de treball intern per part dels centres integrants de la Xarxa.
Han participat professionals del món de la biblioteconomia i de la documentació, especialistes en temàtiques de dones i gènere i també d'altres professionals que treballen en biblioteques especialitzades d'àmbits afins.
La Red de Centros de Documentación y Bibliotecas de Mujeres, creada formalment el 1995, vincula i coordina unes 40 unitats d'informació de l'estat pertanyents a diverses entitats.
Els fons documentals dels centres que la formen estan especialitzats en estudis de gènere, feminismes i dones en general.
La finalitat de la Red és potenciar el suport professional entre seu personal, la cooperació bibliotecària, la solució a problemes comuns i l'elaboració d'eines de treball que facilitin la tasca dels centres.
El dimecres 11 de desembre del 2019 es va celebrar l'acte del 30è aniversari de l'Institut Català de les Dones al saló de Sant Jordi del Palau de la Generalitat.
El president de la Generalitat, Quim Torra i la consellera de la Presidència i portaveu del Govern, Meritxell Budó, va presidir l'acte d'aniversari d'aquest òrgan adscrit al departament de la Presidència, que dissenya, impulsa, coordina i avalua les polítiques per a l'equitat de gènere que desenvolupa l'Administració de la Generalitat, a partir de les competències exclusives que atorga l'Estatut d'Autonomia de Catalunya.
I que actualment desplega la Llei 5/2008, del 24 d'abril, del dret de les dones a erradicar la violència masclista i la Llei 17/2005, del 21 de juliol, d'igualtat efectiva de dones i homes.
L'actual presidenta de l'Institut Català de les Dones (ICD), Laura Martínez i la que va iniciar aquesta tasca, Joaquima Alemany, van ser les encarregades d'analitzar les aportacions de l'ICD durant aquests 30 anys.
Per altra banda l'acadèmica de la UAB, Sara Moreno, i la poeta Premi d'Honor de les Lletres Catalanes, Marta Pessarrodona, van aprofundir en el moment actual de les polítiques públiques d'igualtat efectiva de dones i homes.
En el transcurs de l'acte es va veure un vídeo commemoratiu, així com una nova exposició: Fotoperiodistes i una mostra de cartells de campanyes de sensibilització de l'ICD al Pati dels Tarongers.
Inauguració Exposició Fotoperiodistes.
Mirades a les violències masclistes arreu del món
Mirades a les violències masclistes arreu del món realitza un recorregut a través del treball de diverses dones fotoperiodistes catalanes i la seva visió particular de la vida de les dones i les violències que pateixen arreu del món.
Les fotoperiodistes escollides per a aquesta exposició són Laia Abril, Sandra Balsells, Patricia Bobillo Rodríguez, Maria Contreras Coll, Elena del Estal, Núria Lopez Torres, Eva Parey, Judith Prat, Lorena Ros i Anna Surinyach.
Comissariada per la reconeguda fotògrafa Patricia Bobillo Rodríguez, l'exposició s'incorporarà al catàleg de l'Institut Català de les Dones com a un recurs itinerant per tal que es puguin treballar les violències masclistes des d'una visió intercultural.
Exposició 30 anys de feminismes
En el marc del 30é aniversari de la creació de l'Institut Català de les Dones, s'ha impulsat la confecció d'una exposició que reculli els cartells realitzats durant aquests 30 anys en les diades del 8 de març i el 25 de novembre.
A través de 10 plafons, s'exposarà una breu historia de la cartelleria de l'ICD durant 30 anys d'història.
Aquesta exposició ha estat comissionada per l'Institut Català de les Dones i dissenyada per Emma Termes.
Vídeo commemoratiu del 30é aniversari de la creació de l'Institut Català de les Dones.
Fragment de l'actuació de dansa de Núria Guiu i Sonia Gómez a la celebració del 30é aniversari de la creació de l'Institut Català de les Dones 11/12/2019
Promoure trobades, estudis, accions i altres activitats de dones periodistes, estudioses i vinculades als mitjans de comunicació per al coneixement, intercanvi i incidència en la defensa dels drets de les dones.
Establir vincles amb altres associacions i/o entitats amb finalitats similars tant a nivell nacional com internacional.
Àmbits temàtics que descriuen l'objectiu prioritari
- Comunicació, Societat de la informació i TIC
Sobre gencat | © Generalitat de Catalunya |
C. de Sant Sebastià, 11, despatx núm. 2 -Espai el Toc-
Xarxa de contactes per a dones emprenedores, professionals o empresàries, potenciació del territori del Garraf i de l ́Alt i Baix Penedès.
Igualtat salarial, no discriminació laboral amb igualtat d ́oportunitats i empoderament de la dona i potenciar el talent femení.
- Emprenedoria i direcció d'empreses
Volem promoure la participació de les dones en tots els àmbits de la població.
Crear una xarxa d ́intercanvi entre les dones.
Obrir noves vies de participació social, lúdica, cultural, etc. Atendre la diversitat.
Potenciar la relació intergeneracional entre dones de diferents cultures i nacionalitats i promoure l ́intercanvi d ́experiències i coneixements.
Associació on totes les dones vingudes d ́arreu del món hi puguin trobar el seu espai per desenvolupar allò que sigui del seu interès
Atzavara-Arrels és una entitat sense ànim de lucre situada a Tortosa i a les Terres de l'Ebre formada l'inici del 2000, per persones de diferents àmbits.
Mitjançant el projecte de Serveis per a la immigració es treballa conjuntament amb altres entitats i persones per tal de que tothom tingui les mateixes oportunitats.
El projecte es desenvolupa amb diferents activitats i serveis tots encaminats a cobrir el buit social que hi ha alhora de satisfer les necessitats individuals de les persones.
El que fem és obrir portes i horitzons per tal de que les persones puguem conviure i cohabitar en la societat plural de pensaments i d ́idees del nou mil•lenni i que no exclou la ciutadania.
-Facilitar la inserció sócio-laboral de les persones immigrades.
-Millorar la qualitat de vida de les persones immigrades.
-Fomentar la interrelació de persones de procedències culturals diverses, la cooperació mútua i la cohesió social.
-Mostrar la diferència com a font de riquesa, per tal d ́evitar actituds de rebuig i marginació.
-Facilitar l ́aprenentatge i l ́ús de la llengua catalana per tal d ́afavorir la seva integració.
Donem acollida i acompanyament a persones estrangeres.
Accions d ́intercanvi entre població receptora i estrangera.
Donar suport a la defensa dels drets humans d ́aquelles persones que pateixin violenci ai maltractament en totes les formes en que es manifestin.
Promoure l ́exercici dels drets de les persones que pateixinqualsevol mena de discriminació per aconseguir les condicions d ́igualtat.
Generar espais de reflexió i accions que ajuden a un viure millor i més ple com a ciutadanes i ciutadans.
Afavorir el teixit de xarxes entre dones migrades i amb la societat receptora.
Promoure la poesia i la literatura universal posant l ́accent en les obres de creació de les dones.